यात्रीगणको साथ-साथै चियापत्ति, खाद्य सामग्री, कोयला, आलू, सुन्तला आदि जस्ता थुप्रै समानहरुको ओसार पोसारले गर्दा रेलको आफ्नै आय आर्जन राम्रो अनि स्थर अवस्थामा थियो_ यसैले दार्जिलिंग हिमालयन रेलवेले पहाडको अर्थनीतिमा प्रमुख भूमिका खेलेको छ_ साथै यसले यहाँको सामाजिक अनि सांस्कृतिक जीवनमा पनि निकै ठूलो महत्व राख्दछ_ हाम्रा पुर्खाहरु कसरी कृषि क्षेत्र देखि एउटा अत्यन्त नयाँ अनि आधुनिक कारखाना व्यवस्थामा प्रवेश गरेको ज्यिउँदो उदाहरण हाम्रो दार्जिलिंगको इतिहासले देखाएको छ_ यो आफैमा एउटा ठूलो परिवर्तन हो त्यस समयका निम्ति_ रेल जस्ता अत्याधुनिक मेसिन चलाएर हाम्रा पौरखी पुर्खाहरुले सारा विश्वलाई चकित पारि एउटा किर्तिमान अवश्य रचेका हुन् _ तर तिनीहरुको यस योगदान बारे कहीं कतै अंकित छैन_ कसरी एउटा “ए-बि-सी-डी-क-ख-अ-आ” नजान्ने हाम्रा पुर्खाले त्यस्तो जटिल इन्जिनलाई सहजै विकट पहाडको उकाली ओराली देवराली-भनज्यांगहरुमा कुदाउन सक्षम बने, यो इतिहास साक्षी छ_
